PROCES VERBAL

Nr. 39 din 21.08.2008

al şedinţei Consiliului de Observatori al Instituţiei Publice Naţionale a Audiovizualului Compania “Teleradio-Moldova”
Au fost prezenţi:
Membrii Consiliului de Observatori: Mariana ŞLAPAC; Anatol DUBROVSCHI;    Ludmila BARBUS; Boris FOCŞA; Viorel CIBOTARU; Tudor TATARU.

Au lipsit: Alexandru BUREAN; Veaceslav IONIŢĂ; Igor MUNTEANU.

Au asistat:

M. Scoarţă, vicedirector al Televiziunii, C. Vulpe, vicedirector al Radiodifuziunii, I. Verbeniuc, şef-adjunct Direcţia programare, coordonare şi emisie TV, A. Caciuc, şef Direcţie programare, coordonare, emisie şi analiză Radio, A. Dorogan, director APEL, I. Bunduchi, expert APEL,  F. Nagacevschi, expert APEL, reprezentanţi ai mijloacelor de informare în masă, ş.a.

Ordinea de zi:

1. Întîlnirea cu membrii Asociaţiei Presei Electronice APEL.

2. Informaţie privind difuzarea Jocurilor Olimpice de la Beijing (raportor: M. Scoarţă – vicedirector TV).

3. Informaţie despre difuzarea noilor emisiuni radiofonice şi televizate în 2007-2008 (raportori: A. Caciuc – şef Direcţie programare, coordonare şi emisie Radio, I. Verbeniuc –– şef adjunct al Direcţiei programare, coordonare şi emisie TV). 

4. Monitorizarea emisiunilor Redacţiei “Comunitate” TV (“Gagauz Ogea”, “Unda bugeacului”, “Sub acelaşi cer”, “Camerton evreiesc”). 

5. Diverse.

S-a votat începerea şedinţei cu ordinea de zi propusă.

“Pentru” – unanim.

În cadrul întîlnirii s-a discutat cu membrii Asociaţiei Presei Electronice pe marginea rapoartelor de monitorizate realizate. Membrii C.O. au menţionat că unele fraze, concluzii, recomandări din rapoartele date nu corespund realităţii din cadrul Companiei. În discuţie au luat cuvîntul: L. Barbus, A. Dubrovschi, M. Şlapac, B. Focşa, T. Tataru.

      
La a doua întrebare, M. Scoarţă a prezentat o informaţie privind difuzarea Jocurilor Olimpice de la Beijing, menţionînd despre obţinerea drepturilor exclusive de transmisie pe teritoriul RM. Pînă la moment au fost difuzate 103 ore de transmisiune directă. Zilnic sunt recepţionate zeci de apeluri telefonice de la telespectatori, care îşi manifestă entuziasmul şi mulţumirea pentru faptul că au posibilitatea de a viziona Jocurile Olimpice. M. Scoarţă a propus înfiinţarea unei secţii de instruire a comentatorilor sportivi. Au adresat întrebări: L. Barbus, M. Şlapac, V. Cibotaru. 

 S-a luat act.

 La a treia întrebare, A. Caciuc şi I. Verbeniuc au informat membrii C.O despre noile emisiuni apărute la RD şi TV în 2007-2008, cîte 12 la număr pentru fiecare post. Acestea se bucură de atenţia telespectatorului şi radioascultătorului, avînd un rating stabil. Au adresat întrebări: T. Tataru, L. Barbus, B. Focşa, M. Şlapac, A. Dubrovschi.

S-a luat act.

La a patra întrebare a luat cuvîntul V. Cibotaru. Dumnealui a propus ca realizatorii emisiunilor pentru etnii să prezinte la una din viitoarele şedinţe informaţii despre activitatea redacţiei.  S-a propus să fie prezentate:

· concepţia emisiunilor pentru etnii;

· raportul privind temele discutate în cadrul emisiunilor pentru etnii;

· propuneri de îmbunătăţire a calităţii acestor emisiuni.

Prin consens, s-a acceptat omiterea din ordinea de zi a monitorizării emisiunilor şi prezentarea la una din şedinţele viitoare a informaţiei solicitate.
Au semnat:

1. Mariana ŞLAPAC                                     Preşedintele Consiliului de Observatori

2. Anatol DUBROVSCHI                             Secretarul Consiliului de Observatori  

